CELEX: 31994R3232
Language: el
Date: 1994-12-20 00:00:00
Title: Κανονισμός (ΕΚ) αριθ. 3232/94 του Συμβουλίου της 20ής Δεκεμβρίου 1994 για την τροποποίηση του κανονισμού (ΕΚ) αριθ. 3610/93 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους

Avis juridique important

|

31994R3232

Κανονισμός (ΕΚ) αριθ. 3232/94 του Συμβουλίου της 20ής Δεκεμβρίου 1994 για την τροποποίηση του κανονισμού (ΕΚ) αριθ. 3610/93 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους  

Επίσημη Εφημερίδα αριθ. L 338 της 28/12/1994 σ. 0012 - 0012 Φινλανδική ειδική έκδοση: Κεφάλαιο 3 τόμος 66 σ. 0051  Σουηδική ειδική έκδοση: Κεφάλαιο 3 τόμος 66 σ. 0051 

ΚΑΝΟΝΙΣΜΟΣ (ΕΚ) αριθ. 3232/94 ΤΟΥ ΣΥΜΒΟΥΛΙΟΥ της 20ής Δεκεμβρίου 1994 για την τροποποίηση του κανονισμού (ΕΚ) αριθ. 3610/93 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρουςΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  την πράξη προσχώρησης της Δανίας, της Ιρλανδίας, και του Ηνωμένου Βασιλείου, , και ιδίως το άρθρο 5 παράγραφος 2 του πρωτοκόλλου αριθ. 18,  την πρόταση της Επιτροπής,  Εκτιμώντας:  ότι, με τον κανονισμό (ΕΚ) αριθ. 3610/93 (1), επετράπη στο Ηνωμένο Βασίλειο να εισάγει ορισμένες ποσότητες βουτύρου Νέας Ζηλανδίας με ειδικούς όρους κατά το ημερολογιακό έτος 1994- ότι η συμφωνία για τη γεωργία που συνήφθη στα πλαίσια του Γύρου της Ουρουγουάης της Γενικής Συμφωνίας Δασμών και Εμπορίου προβλέπει τη συνεχή πρόσβαση του βουτύρου Νέας Ζηλανδίας στην αγορά της Κοινότητας- ότι, ορισμένες αλλαγές του καθεστώτος που  εφαρμόζονται στο προϊόν αυτό δυνάμει της εν λόγω συμφωνίας δεν θα αρχίσουν να ισχύουν πριν την 1η Ιουλίου 1995, έναρξη της περιόδου εμπορίας 1995/96- ότι, κατά συνέπεια, κρίνεται σκόπιμη η παράταση των διατάξεων που ισχύουν για την εισαγωγή βουτύρου  Νέας Ζηλανδίας με ειδικούς όρους για την περίοδο από 1ης Ιανουαρίου έως 30 Ιουνίου 1995- ότι οι κατ' εξαίρεση ρυθμίσεις θα συνεχίσουν να ισχύουν ώστε να μην διακοπούν οι εισαγωγές από τη Νέα Ζηλανδία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 2 του κανονισμού (ΕΚ) αριθ. 3610/93 τροποποιείται ως εξής:  1. Η παράγραφος 1 αντικαθίσταται από το ακόλουθο κείμενο:  "1. Οι ρυθμίσεις αυτές θα εφαρμοστούν κατά την περίοδο από 1ης Ιανουαρίου 1994 έως 30 Ιουνίου 1995.  Μπορούν να εισαχθούν οι ακόλουθες ποσότητες:  - 51 830 τόνοι το 1994,  - 25 915 τόνοι για την περίοδο από 1ης Ιανουαρίου 1995 έως 30 Ιουνίου 1995." 2. Η παράγραφος 3 διαγράφεται.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. L 328 της 29. 12. 1993, σ. 5.